Գլեմփինգ

Գլեմփինգ, (անգլ.՝ Glamping), քեմփինգի տեսակ, որը միավորում է բնության գրկում հանգիստն ու հյուրանոցային ծառայության հարմարավետությունը։


== Պատմություն ==

«Գլեմփինգ» հասկացությունն առաջին անգամ օգտագործվել է Մեծ Բրիտանիայում, 2005 թվականին՝ «գլամուր» և «քեմփինգ» բառերի միավորումից։
Հանգստի այս տեսակի գաղափարը ծագել է դեռևս 16-րդ դարում, Շոտլանդիայում. թագավորների և կոմսերի բացօթյա հանգստի ժամանակ, բնության մեջ, բացում էին ճոխ վրաններ և հարդարում թագավորական պալատին հարիր կահույքով և առարկաներով։ Հենց այս պատճառով էլ գլեմփինգն անվանում են «թագավորական կամ ճոխ հանգստի տեսակ»։
1920-ական թվականներին գլեմփինգը շատ տարածված էր աֆրիկյան սաֆարիի սիրահար բրիտանիացի և ամերիկացի որսորդ մեծահարուստների մոտ։ Նրանք վրանները տեղակայում էին սաֆարի-տենտի կամ փայտե հարթակի վրա, ինչն էլ լայն տարածում գտավ աշխարհի տարներ երկրներում։ 
2010 թվականից գլեմփինգն ակտիվ զարգանում է ամբողջ աշխարհում՝ դառնալով ակտիվ տուրիզմի ժամանակակից ձևերից մեկը։
2016 թվականին «գլեմփինգ» բառը ընդգրկվեց Օքսֆորդի անգլերեն բառարանում ։
Հայաստանում գլեմփինգը զարգանում է 2018 թվականից՝ Տավուշի և Լոռու մարզերում։ 
Հայաստանի Հանրապետությունում առաջին գլեմփինգ տուրն անց է կացվել Նոյեմբերյանի շրջանում, իսկ գմբեթավոր վրաններով առաջին գլեմփինգը՝ Ենոքավանում Yenokavan Glamping-ը, (Կանաչ տուն/Green house Armenia նախագիծը)։ 2020 թվականին սաֆարի-տենտի վրա գլեմփինգ կազմակերպվեց նաև Դսեղում՝ WOW Glamping անունով։


== Գլեմփինգի առավելությունները ==
Հարմարավետ և ակտիվ հանգստի այս տեսակի առավելություններից են.

քաղաքակրթությունից և աղմկոտ քաղաքներից հեռավորությունը
տեսարժան և հաճախ դժվարամատչելի վայրում գտնվելը (ջիպինգի զարգացման հնարավորությունով)
հրաշալի տեսարան պատուհանից. ծովափից մինչև լեռներ
տեղական մշակույթի տարրերի առկայություն ինտերիերում
ավելի հարմարավետ կացարանի առկայությունը (ինչը հնարավոր չէ քեմփինգի դեպքում)
էկոտուրիզմի զարգացման հնարավորություն
բնության հանդեպ հոգատար վերաբերմունքի տարածում
գլեմպինգը ապահովում է շրջակա միջավայրի վրա մարդու նվազագույն ազդեցություն
համադրելի է և հարմար քայլարշավային, պարապլանային, ձիով, լճերի վրա, անմատչելի լեռներում ուղևորությունների ժամանակ գիշերակաց կամ հանգիստ կազմակերպելիս
չի պահանջում մեծ ներդրումներ
ավելի էժան է, քան հյուրանոց կամ քոթեջ կառուցելը, ինչի շնորհիվ տուրիզմի այս տեսակը արագ է ծավալվում և զարգանում
գիշերակացն ավելի մատչելի է, քան հյուրանոցում
տեղադրումն ավելի հեշտ է և արագ, ինչի շնորհիվ նման մոդուլներ կարելի է կառուցել գրեթե ամենուր, նույնիսկ՝ ջրամբարների մոտ
փաստաթղային կազմակերպման առավելություն. անհրաժեշտ է միայն համաձայնության գալ անտառտնտեսության հետ (եթե անտառային գոտում գլեմպինգը) կամ այն ձեռնարկության հետ, որին մոտ է
հնարավոր է և սեզոնային և շուրջտարյա օգտագործումը. սեզոնի ավարտին հեշտությամբ ապամոնտաժվում և պահվում են պահեստում, իսկ ձմեռային տարբերակում լրացուցիչ ներառում է ջեռուցման, էլեկտրական վերմակների, հարմարավետ վառարանների կամ էկոտաքացուցիչների օգտագործումը
գլեմփինգ վրաններում օգտագործվող նյութերը(շինարարական, կահույքը, գործվածքները) և սնունդը բնական են, ինչի շնորհիվ չի աղտոտվում բնությունը
գլեմփինգը էներգաարդյունավետության բացառիկ օրինակ է, քանի որ օգտագործում են արևային մարտկոցներ, ջրատաքացուցիչներ(վրանում հոսանք և տաք ջուր աշահովելու համար)
տեղակայված լինելով բնական ջրավազաններին և աղբյուրներին մոտ, լրացուցիչ ջրագծերի անցկացման կարիք չկա
մոդուլների տարբեր ձևեր. գմբեթաձև վրաններ, վագոն-տնակներ, ապակե կամ կտորից յուրտաներ, պպղպջակ-սենյակներ, տիպիներ, խրճիթներ, ծառերի վրա տեղադրված տնակներ, բունգալոներ, վիգվամաներ և այլն։Այժմ աշխարհում գլեմփինգ ծառայություններ են առաջարկում ավելի քան 1.8 միլիոն ընկերություններ՝ այն համադրելով տուրիստական առաջարկների հետ։


== Պատկերասրահ ==

		
		
		
		
		
		
		
		


== Ծանոթագրություններ ==